Blaze7451/Wiki-th-20250601 huggingface dataset:
สถานีรถไฟคาโงชิมะชูโอ

สถานีรถไฟคาโงชิมะชูโอ (Kagoshima-Chūō-eki) เป็นสถานีรถไฟหลักในเมืองคาโงชิมะ ให้บริการโดยบริษัทรถไฟคีวชู (JR คีวชู) เป็นสถานีรถไฟของสายหลักคาโงชิมะ สายอิบูซูกิ มากูราซากิ และเป็นสถานีปลายทางทิศใต้ของคีวชูชิงกันเซ็ง โดยเป็นสถานีชิงกันเซ็งที่อยู่ใต้สุดของประเทศญี่ปุ่น จากข้อมูลปีงบประมาณ 2559 มีผู้ใช้บริการเฉลี่ยวันละ 19,842 คน นับเป็นสถานีรถไฟที่มีผู้โดยสารมากที่สุดเป็นอันดับ 3 ของ JR คีวชู
สถานีนิชิคาโงชิมะ ในปี 1959

**ประวัติ**
สถานีรถไฟคาโงชิมะชูโอเปิดให้บริการครั้งแรกเมื่อวันที่ 11 ตุลาคม พ.ศ. 2456 ในชื่อสถานีทาเกะ (Take-eki) โดยอยู่ในสายเซ็นได และได้เปิดใช้งานสถานีรถรางทาเกะเอกิมาเอะ (武駅前停留所) ในวันที่ 17 ธันวาคม พ.ศ. 2458 ซึ่งอยู่ติดกับสถานีรถไฟ
สถานีทาเกะได้เปลี่ยนชื่อเป็นสถานีนิชิคาโงชิมะ (西鹿児島駅) เมื่อวันที่ 17 ตุลาคม พ.ศ. 2470 โดยสถานีรถรางทาเกะเอกิมาเอะก็ได้เปลี่ยนชื่อด้วย เป็นสถานีรถรางนิชิคาโงชิมะเอกิมาเอะ (西鹿児島駅前停留所) เมื่อวันที่ 7 สิงหาคม พ.ศ. 2471
วันที่ 13 มีนาคม พ.ศ. 2547 ได้มีการเปิดให้บริการคีวชูชิงกันเซ็ง เชื่อมต่อระหว่างสถานีชินยัตสึฮิโระและคาโงชิมะ สถานีนิชิคาโงชิมะได้เปลี่ยนชื่อเป็นคาโงชิมะชูโอ (鹿児島中央駅) และสถานีรถรางได้เปลี่ยนชื่อเป็นสถานีรถรางคาโงชิมะเอกิมาเอะ (鹿児島中央駅前停留所)

**เส้นทางรถไฟ**
สถานีรถไฟคาโงชิมะชูโอให้บริการโดย JR คีวชู ในเส้นทางต่อไปนี้- คีวชูชิงกันเซ็ง- สายหลักคาโงชิมะ- สายอิบูซูกิ มากูราซากิ
โดยการวางตัวของรางและชานชาลาของคิวชูชิงกันเซ็ง ตั้งฉากกับรางและชานชาลาของสายหลักคาโงชิมะและสายอิบูซูกิ มากูราซากิ
สถานีรถรางคาโงชิมะชูโอเอกิมาเอะ ตั้งอยู่บริเวณหน้าสถานีรถไฟคาโงชิมะชูโอ

**ชานชาลา**

**ขบวนรถไฟ**

**รถไฟด่วนพิเศษ (Limited Express)**
 คิริชิมะ - สายหลักนิปโป- อิบูซูกิ โนะ ทามาเตบาโกะ - สายอิบูซูกิ มากูราซากิ

**รถไฟระหว่างเมืองและรถไฟด่วน**
 นาโนฮานะ - สายอิบูซูกิ มากูราซากิ- โอเชียนไลเนอร์ ซัตสึมะ - สายหลักคาโงชิมะ

**สถานีถัดไป**

**อ้างอิง**
หมวดหมู่:สถานีรถไฟในจังหวัดคาโงชิมะ
หมวดหมู่:สถานีรถไฟของบริษัทรถไฟคีวชู
หมวดหมู่:สถานีรถไฟในจังหวัดคาโงชิมะ

คาโงชิมะ
หมวดหมู่:การขนส่งระบบรางในจังหวัดคาโงชิมะ
หมวดหมู่:สิ่งก่อสร้างในจังหวัดคาโงชิมะ
สารบัญแฟ้มทือโก

สารบัญแฟ้มทือโก (Tycho Catalogue) เป็นสารบัญแฟ้มดาวฤกษ์ที่สร้างขึ้นโดยใช้ผลการสังเกตการณ์ตั้งแต่ปี 1989 ถึง 1993 ที่ได้จากดาวเทียมฮิปปาร์โคส จัดพิมพ์ในปี 1997 โดย Hipparcos-Messergebnisse โดยถูกทำขึ้นมาในช่วงเวลาเดียวกับสารบัญแฟ้มฮิปปาร์โคส และได้รับการตีพิมพ์ในฐานะที่เป็นส่วนขยายของสารบัญแฟ้มฮิปปาร์โคส
เนื่องจากสารบัญแฟ้มดาวนี้ใช้ข้อมูลการสังเกตการณ์จากอุปกรณ์สังเกตการณ์เสริมสำหรับการยืนยันสภาพและการควบคุมดาวเทียมฮิปปาร์โคส ความแม่นยำของตำแหน่งดาวจึงต่ำกว่าสารบัญแฟ้มฮิปปาร์โคส และค่าเฉลี่ยความคลาดเคลื่อนโดยรวมคือ 25 มิลลิพิลิปดา โดยสำหรับดาวฤกษ์ที่โชติมาตรปรากฏสว่างกว่าอันดับ 9 จะมีความคลาดเคลื่อน 7 มิลลิพิลิปดา อย่างไรก็ตาม สารบัญแฟ้มดาวนี้มีดาวฤกษ์อันดับไม่เกิน 11.5 (รวมถึงดาวฤกษ์ประมาณ 90% ที่สว่างกว่าอันดับ 10.5) และจำนวนดาวฤกษ์ที่บันทึกไว้มีมากกว่า 1 ล้านดวง ซึ่งถือว่าสูงมากเมื่อเทียบกับสารบัญแฟ้มฮิปปาร์โคส
ต่อมา ด้วยการวิเคราะห์ใหม่ จึงมีการสร้างสารบัญแฟ้มทือโก 2 ซึ่งมีข้อมูลของดาวฤกษ์จำนวนมาก (มากกว่า 2.5 ล้านดวง) และมีความแม่นยำสูงกว่า
สารบัญแฟ้มทือโกเปิดให้สามารถเข้าถึงได้ทางอินเทอร์เน็ต

**อ้างอิง**
หมวดหมู่:สารบัญแฟ้มดาวฤกษ์
สารบัญแฟ้มฮิปปาร์โคส

สารบัญแฟ้มฮิปปาร์โคส (Hipparcos Catalog) เป็นสารบัญแฟ้มดาวฤกษ์ที่มีดาวฤกษ์ 118,218 ดวง มักเรียกชื่อด้วยตัวย่อว่า HIP

**ภาพรวม**
สารบัญแฟ้มนี้ได้รับการเผยแพร่ในเดือนมิถุนายน 1997 โดยรวบรวมผลจากการสังเกตการณ์ดาวฤกษ์ 4 ปีโดยดาวเทียมฮิปปาร์โคส ซึ่งเป็นดาวเทียมดาราศาสตร์ขององค์การอวกาศยุโรปที่ถูกส่งไปในปี 1988 มีลักษณะเฉพาะด้วยการรวมข้อมูลเช่น พารัลแลกซ์ดาวฤกษ์ที่มีความแม่นยำและครอบคลุมมากกว่าข้อมูลที่ได้รับจากการสังเกตการณ์ภาคพื้นดินในอดีตที่ผ่านมา โชติมาตรปรากฏจำกัดอยู่ที่อันดับ 12.4 แต่ดาวที่สว่างกว่าอันดับ 9 นั้นสังเกตได้ดีและมีความเที่ยงตรงสูง
ความเที่ยงตรงในการสังเกตการณ์ตำแหน่งของดาวฤกษ์ที่สว่างกว่าอันดับ 9 คือ 0.77 มิลลิพิลิปดา (ไรต์แอสเซนชัน) และ 0.64 มิลลิพิลิปดา (เดคลิเนชัน) โดยเฉลี่ย แม้ว่าจะแตกต่างกันไปตามตำแหน่งบนทรงกลมท้องฟ้า ความแม่นยำของพารัลแลกซ์ดาวฤกษ์สำหรับดาวฤกษ์ที่สว่างกว่าอันดับ 9 คือ 0.97 มิลลิพิลิปดาโดยเฉลี่ย ซึ่งสอดคล้องกับความสามารถในการวัดระยะทางของดาวฤกษ์ที่ระยะห่างประมาณ 100 พาร์เซกด้วยความแม่นยำ 10% มีดาว 20,853 ดวงที่มีความคลาดเคลื่อนของระยะทางน้อยกว่า 10% และดาว 49,399 ดวงที่มีความคลาดเคลื่อนน้อยกว่า 20% ความแม่นยำของการเคลื่อนที่ที่เหมาะสมคือ 0.88 มิลลิพิลิปดา/ปี และ 0.74 มิลลิพิลิปดา/ปี (ตามแนวเดคลิเนชัน) โดยเฉลี่ย หลังจากปี 1997 การวิเคราะห์สภาพของดาวเทียมและการปรับเทียบอุปกรณ์สังเกตการณ์ยังคงดำเนินต่อไป และทำการวิเคราะห์ซ้ำรวมถึงผลกระทบต่าง ๆ ผลลัพธ์ได้รับการตีพิมพ์ในชื่อในปี 2007isbn=1-4020-6341-5
ในเวลาเดียวกันสารบัญแฟ้มทือโกก็ได้รับการรวบรวมขึ้นมาด้วย อย่างไรก็ตาม เนื่องจากสารบัญแฟ้มทือโกอิงตามข้อมูลการสังเกตจากอุปกรณ์ช่วยการสังเกตและยืนยันสภาพของดาวเทียมฮิปปาร์โคส สารบัญแฟ้มฮิปปาร์โคสจึงมีความเที่ยงตรงของตำแหน่งที่สูงกว่าสารบัญแฟ้มทือโกมาก อย่างไรก็ตามสารบัญแฟ้มทือโก และ สารบัญแฟ้มทือโก 2 ที่วิเคราะห์ใหม่มีดาวจำนวนมาก รวมถึงดาวที่จางกว่าในสารบัญแฟ้มของ ฮิปปาร์โคส ดังนั้นดาวเหล่านี้จึงมีประโยชน์มากสำหรับวัตถุประสงค์บางอย่าง
สารบัญแฟ้มฮิปปาร์โคสได้เพิ่มจำนวนดาวฤกษ์ที่มีการวัดระยะห่างจากโลกขึ้นมาอย่างมาก นอกจากนี้ข้อมูลยังเปิดเผยต่อสาธารณะและเข้าถึงได้ง่าย จึงถูกนำไปใช้ในลักษณะต่าง ๆ และมีมูลค่าสูง ได้มีการตีพิมพ์หนังสือที่รวบรวมโดยมิเชล เพอรีแมน ซึ่งเป็นผู้จัดการโครงการดาวเทียมฮิปปาร์โคสpage=692

**อ้างอิง**
หมวดหมู่:สารบัญแฟ้มดาวฤกษ์
สารบัญแฟ้มดาวฤกษ์สว่าง

สารบัญแฟ้มดาวฤกษ์สว่าง (Bright Star Catalogue, BS) หรือบ้างก็เรียกว่า สารบัญแฟ้มดาวฤกษ์สว่างของเยล (Yale Catalogue of Bright Stars หรือ Yale Bright Star Catalogue, YBS) หรือเรียกสั้น ๆ ว่า สารบัญแฟ้มเยล (Yale Catalogue) เป็นสารบัญแฟ้มดาวฤกษ์สำหรับดาวฤกษ์ที่สว่างกว่าโชติมาตรปรากฏ 6.5
มีการแสดงข้อมูลต่าง ๆ เช่น พิกัดของดาวฤกษ์ (ระบบพิกัดศูนย์สูตรที่วิษุวัตต้นยุคอ้างอิง 1900 และ 2000 และระบบพิกัดดาราจักร) การเคลื่อนที่เฉพาะ ข้อมูลการวัดแสง ประเภทสเปกตรัม หมายเลขในสารบัญแฟ้มหลัก ๆ ฯลฯ มีการแสดงหมายเหตุต่าง ๆ มากมาย สารบัญแฟ้มดาวฤกษ์สว่างฉบับล่าสุดมีรายชื่อดาวฤกษ์ประมาณ 450 รายชื่อตอนท้ายของการพิมพ์ครั้งที่ 4 เป็นการพิมพ์ครั้งที่ 4 ฉบับแก้ไขที่ตีพิมพ์ในปี 1982 การตีพิมพ์ครั้งที่ 5 ซึ่งจัดพิมพ์ในปี 1991 มีวัตถุทั้งหมด 9,110 ชิ้น ได้แก่ ดวงดาว 9,096 ดวง และยังประกอบด้วยนวดาราหรือมหานวดารา 10 ดวง และวัตถุท้องฟ้าอื่น ๆ อีก 4 ชิ้น และมีการใช้กันอย่างแพร่หลายเนื่องจากมีในรูปแบบอิเล็กทรอนิกส์ให้ใช้งานออนไลน์ด้วย
สารบัญแฟ้มนี้ครอบคลุมดาวฤกษ์แทบทั้งหมดที่โชติมาตรปรากฏ 6.5 ซึ่งอยู่ในขอบเขตการมองเห็นด้วยตาเปล่า จึงสามารถใช้สำหรับทำท้องฟ้าจำลองหรือแผนที่ดาวสำหรับนักดาราศาสตร์สมัครเล่น อย่างไรก็ตาม เนื่องจากอันดับขีดจำกัดยังไม่สมบูรณ์ จึงมีการเผยแพร่ฉบับเพิ่มเติมในปี 1983 โดยเพิ่มดาวฤกษ์ครอบคลุมถึงอันดับ 7.1
ตัวย่อของสารบัญแฟ้มนี้คือ BS หรือ YBS แต่เนื่องจากได้มีการจัดทำ สารบัญแฟ้มการวัดแสงฉบับปรับปรุงของฮาร์วาร์ด (Harvard Revised Photometry Catalogue, HR) ขึ้นโดยหอดูดาวมหาวิทยาลัยฮาร์วาร์ดในปี 1908 ดาวฤกษ์ที่อยู่ในสารบัญแฟ้มนี้จึงใช้ตัวย่อว่า HR เป็นหลัก

**อ้างอิง**
หมวดหมู่:สารบัญแฟ้มดาวฤกษ์
สารบัญแฟ้มเมล็อต

ไฟล์:Melotte_20.jpg|thumb|เมล็อต 20
สารบัญแฟ้มเมล็อต (Melotte catalogue) เป็นสารบัญแฟ้มทางดาราศาสตร์ที่รวบรวมรายชื่อกระจุกดาวไว้ 245 รายการ รวบรวมโดยนักดาราศาสตร์ ฟีลิป ฌัก เมล็อต และได้แสดงไว้ใน A Catalogue of Star Clusters shown on Franklin-Adams Chart Plates ตีพิมพ์ในปี 1915 วัตถุในสารบัญแฟ้มระบุโดยขึ้นต้นด้วย Melotte แล้วตามด้วยหมายเลข เช่น Melotte 20 หรืออาจเขียนย่อเป็น Mel 20

**ภาพรวม**
 สารบัญแฟ้มนี้ประกอบด้วยวัตถุท้องฟ้า 245 ชิ้น ได้แก่ กระจุกดาวเปิด 161 รายการ กระจุกดาวทรงกลม 81 รายการ ดาวเรียงเด่น 2 รายการ และ ดาราจักร 1 รายการ- วัตถุที่มีในรายการกระจายอยู่ทั่วทรงกลมท้องฟ้า- Mel 2 ในกลุ่มดาวเซเฟอุสเป็นวัตถุที่อยู่เหนือสุดในรายการ เดคลิเนชัน +85º- Mel 129 ในกลุ่มดาวนกการเวกเป็นวัตถุที่อยู่ทางใต้สุดในรายการ เดคลิเนชัน -82º

**อ้างอิง**
หมวดหมู่:กระจุกดาว
หมวดหมู่:สารบัญแฟ้มทางดาราศาสตร์
บันทึกว่าด้วยขนบธรรมเนียมประเพณีของเจนละ

บันทึกว่าด้วยขนบธรรมเนียมประเพณีของเจนละ หรือ เจินล่าเฟิงถูจี้ (真臘風土記) เป็นหนังสือที่เขียนโดยโจว ต๋ากวาน ขุนนางจีนสมัยราชวงศ์ยฺเหวียนซึ่งพำนักอยู่ในเมืองพระนครระหว่าง ค.ศ. 1296 ถึง ค.ศ. 1297 บันทึกของโจวมีความสำคัญทางประวัติศาสตร์มากเพราะได้บันทึกเรื่องราวชีวิตประจำวันในอาณาจักรพระนครไว้ ข้อมูลที่เป็นลายลักษณ์อักษรอื่น ๆ หาได้จากจารึกบนกำแพงวัด

**งานต้นฉบับภาษาจีน**
หนังสือเล่มนี้บันทึกเรื่องราวเกี่ยวกับกัมพูชาโดย โจว ต๋ากวาน ซึ่งเป็นส่วนหนึ่งของคณะผู้แทนทางการทูตอย่างเป็นทางการที่โทโมร์ ข่าน (จักรพรรดิยฺเหวียนเฉิงจง) ส่งเข้ามาใน ค.ศ. 1296 เพื่อส่งมอบพระราชกฤษฎีกาจากจักรพรรดิเฉิงจงให้กับพระเจ้าศรีนทรวรมันที่ 1 กษัตริย์เขมรในเวลานั้น ไม่แน่ชัดว่าเขียนเสร็จเมื่อใด แต่เขียนขึ้นภายใน 15 ปีที่โจวกลับสู่จีนใน ค.ศ. 1297 อย่างไรก็ตาม งานที่หลงเหลืออยู่ในปัจจุบันเชื่อว่าเป็นฉบับตัดทอน ซึ่งอาจจะเป็นเพียงประมาณหนึ่งในสามของงานต้นฉบับเท่านั้น

**อ้างอิง**
หมวดหมู่:ตำราคลาสสิกจีน
หมวดหมู่:ประวัติศาสตร์กัมพูชา
สารบัญแฟ้มทือโก 2

สารบัญแฟ้มทือโก 2 (Tycho-2 Catalogue) เป็นสารบัญแฟ้มดาวฤกษ์ที่รวบรวมดาวฤกษ์ไว้มากถึงกว่า 2.5 ล้านดวง สารบัญแฟ้มนี้รวบรวมข้อมูลทั้งตำแหน่ง การเคลื่อนที่เฉพาะ และโชติมาตรของดาวทั้งสิ้น 2,539,913 ดวง สำหรับดาวคู่นั้นโดยทั่วไปจะถูกบันทึกแยกจากกันชัดเจนถ้าระยะห่างจากกันมากกว่า 0.8 พิลิปดา ในขณะที่ในสารบัญแฟ้มทือโกเดิมจะแยกเฉพาะที่ห่างจากกันมากกว่า 2 พิลิปดา ในรายการนี้ประกอบด้วย 99% ของดาวฤกษ์ที่โชติมาตรปรากฏถึงอันดับ 11 และ 90% ของดาวฤกษ์ถึงอันดับ 11.5
ข้อมูลขนาดและตำแหน่งที่ใช้ในการสร้างสารบัญแฟ้มถูกรวบรวมโดยดาวเทียมฮิปปาร์โคสขององค์การอวกาศยุโรป โดยใช้ข้อมูลการสังเกตจากอุปกรณ์ยืนยันสภาพและควบคุมอุปกรณ์สังเกตการณ์เสริมของดาวเทียมฮิปปาร์โคส เช่นเดียวกับสารบัญแฟ้มทือโก แต่สารบัญแฟ้มทือโก 2 ใช้เทคโนโลยีการวิเคราะห์ภาพขั้นสูงกว่าและมีการทำการวิเคราะห์ซ้ำโดยเสริมด้วยข้อมูลจากสารบัญแฟ้มอื่น ๆ ด้วย จึงค่อนข้างเที่ยงตรงกว่าสารบัญแฟ้มทือโกเดิม และยังมีดาวเพิ่มอีกจำนวนมาก
ความเที่ยงตรงเฉลี่ยโดยรวมของตำแหน่งดาวอยู่ที่ความคลาดเคลื่อนประมาณ 60 มิลลิพิลิปดา เนื่องจากมีการครอบคลุมถึงดาวที่จางกว่าซึ่งสังเกตได้ยากกว่า ความเที่ยงตรงเฉลี่ยจึงแย่กว่าสารบัญแฟ้มทือโกเดิมซึ่งมีความคลาดเคลื่อนอยู่ที่ 25 มิลลิพิลิปดา สำหรับดาวฤกษ์ที่สว่างกว่าอันดับ 9 จะมีความเที่ยงตรง 7 มิลลิพิลิปดา ซึ่งพอ ๆ กับสารบัญแฟ้มทือโกเดิม แต่สำหรับดาวจาง ๆ จะมีความเที่ยงตรงมากกว่า

**อ้างอิง**
หมวดหมู่:สารบัญแฟ้มดาวฤกษ์
ปริศนาลายแทง

"ปริศนาลายแทง" (The Adventure of the Musgrave Ritual) เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน นิตยสารสแตรนด์ในสหราชอาณาจักรในเดือนพฤษภาคม ค.ศ. 1893 และในนิตยสารฮาเพอส์วีกลีในสหรัฐอเมริกาในวันที่ 13 พฤษภาคม ค.ศ. 1893 เป็นเรื่องสั้นลำดับที่ 6 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด จดหมายเหตุในฉบับที่ตีพิมพ์ในอังกฤษ และเป็นลำดับที่ 5 จากทั้งหมด 11 เรื่องใน เรื่องสั้นเชอร์ล็อก โฮมส์ ชุด จดหมายเหตุ ในฉบับที่ตีพิมพ์ในอเมริกา (เนื่องจากการตัดเรื่อง "ตามพิฆาต" ออกเพราะเนื้อเรื่องมีประเด็น "อื้อฉาว")
"ปริศนาลายแทง" แตกต่างจากเรื่องสั้นเชอร์ล็อก โฮมส์ส่วนใหญ่ เนื่องด้วยผู้บรรยายหลักไม่ใช่หมอวัตสัน แต่เป็นตัวเชอร์ล็อก โฮมส์เอง เรื่องนี้เป็นหนึ่งในคดีช่วงแรก ๆ ที่สืบสวนโดยโฮมส์ และเสริมสร้างทักษะการไขปริศนาให้กับโฮมส์
"ปริศนาลายแทง" มีองค์ประกอบของเรื่องร่วมกับเรื่องสั้น 2 เรื่องของเอดการ์ แอลลัน โพ คือ "แมลงนำโชค" (The Gold-Bug) และ "ถังไวน์มรณะ" (The Cask of Amontillado) 
ในปี ค.ศ. 1927 โคนัน ดอยล์จัดอันดับให้เรื่อง "ปริศนาลายแทง" อยู่ในอันดับที่ 11 ในรายการเรื่องสั้นของโฮมส์ 12 เรื่องที่ชอบที่สุด 

**ประวัติการตีพิมพ์**
"ปริศนาลายแทง" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนพฤษภาคม ค.ศ. 1893 และในสหรัฐอเมริกาในนิตยสารฮาเพอส์วีกลี เมื่อวันที่ 13 พฤษภาคม ค.ศ. 1893 และยังตีพิมพ์ในนิตยสารสแตรนด์ฉบับสหรัฐเมื่อเดือนมิถุนายน ค.ศ. 1893 ในนิตยสารสแตรนด์มีภาพวาดประกอบเนื้อเรื่อง 6 ภาพวาดโดยซิดนีย์ พาเก็ตและ 2 ภาพวาดโดย W. H. Hyde ตีพิมพ์ในนิตยสารฮาเพอส์วีกลี เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด จดหมายเหตุ ซีงตีพิมพ์ในเดือนธันวาคม ค.ศ. 1893 ในสหราชอาณาจักร และเดือนกุมภาพันธ์ ค.ศ. 1894 ในสหรัฐอเมริกา

**อ้างอิงและบรรณานุกรม**
อ้างอิง
บรรณานุกรม- isbn=978-0762444083- isbn=978-1629335087- isbn=978-1-78131-404-3

**แหล่งข้อมูลอื่น**
single=true
*ปริศนาลายแทง-  author=Sir Arthur Conan Doyle-  first1=Ross E. 
หมวดหมู่:เรื่องสั้นเชอร์ล็อก โฮมส์
ตระกูลอภัยวงศ์

ตระกูลอภัยวงศ์ เป็นนามสกุลของขุนนางไทยที่ใช้โดยตระกูลที่เคยปกครองบางส่วนของกัมพูชาซึ่งขณะนั้นปกครองโดยสยาม แม้จะอยู่ในกัมพูชามานาน แต่ก็ไม่เคยถือว่าเป็นส่วนหนึ่งของขุนนางเขมร
ตระกูลอภัยวงศ์ปกครองจังหวัดพระตะบอง ประเทศไทย (ปัจจุบันคือจังหวัดพระตะบอง ประเทศกัมพูชา) เป็นเวลา 6 ชั่วอายุคนตั้งแต่ปลายคริสต์ศตวรรษที่ 18 เมื่อสยามผนวกดินแดนเขมร จนถึง พ.ศ. 2450 เมื่อพื้นที่ดังกล่าวตกเป็นของอินโดจีนของฝรั่งเศส

**สมาชิกตระกูล**
สมาชิกตระกูลอภัยวงศ์ ได้แก่:- เจ้าพระยาอภัยภูเบศร (แบน): ผู้สำเร็จราชการเมืองพระตะบองคนแรก (ดำรงตำแหน่ง พ.ศ. 2338–2352) และเป็นต้นตระกูลนี้- พระยาอภัยภูเบศร (แบน): ผู้สำเร็จราชการเมืองพระตะบองคนที่ 2 (ดำรงตำแหน่ง พ.ศ. 2353–2357)- พระยาอภัยภูเบศร (รศ): ผู้สำเร็จราชการเมืองพระตะบองคนที่ 3 (ดำรงตำแหน่ง พ.ศ. 2357–2370)- พระยาอภัยภูเบศร (เชด): ผู้สำเร็จราชการเมืองพระตะบองคนที่ 4 (ดำรงตำแหน่ง พ.ศ. 2370–2377)- พระยาอภัยภูเบศร (นอง): ผู้สำเร็จราชการเมืองพระตะบองคนที่ 6 (ดำรงตำแหน่ง พ.ศ. 2390–2403)- เจ้าพระยาคทาธรธรณินทร์ (เยีย อภัยวงศ์): ผู้สำเร็จราชการเมืองพระตะบองคนที่ 7 (ดำรงตำแหน่ง พ.ศ. 2403–2435)- เจ้าพระยาอภัยภูเบศร (ชุ่ม อภัยวงศ์): ผู้สำเร็จราชการเมืองพระตะบองคนที่ 8 (ดำรงตำแหน่ง พ.ศ. 2445–2450)- พระยาอภัยภูเบศร (เลื่อม อภัยวงศ์)- พระนางเจ้าสุวัทนา พระวรราชเทวี (เครือแก้ว อภัยวงศ์) พระวรราชเทวีในพระบาทสมเด็จพระมงกุฎเกล้าเจ้าอยู่หัว ทรงเป็นพระภคินีในพระบาทสมเด็จพระนโรดม สีหนุแห่งกัมพูชา- ควง อภัยวงศ์ นายกรัฐมนตรีไทย 3 สมัย เกิดที่พระตะบอง พ่อของเขาเป็นผู้สำเร็จราชการเมืองพระตะบองสยามคนสุดท้าย- จิตรเสน อภัยวงศ์ สถาปนิก

**อ้างอิง**
หมวดหมู่:สกุลอภัยวงศ์
หมวดหมู่:ชาวไทยเชื้อสายเขมร
เจสัน โรบาดส์

เจสัน เนลสัน โรบาดส์ จูเนียร์ (Jason Nelson Robards Jr.; 26 กรกฎาคม ค.ศ. 1922 – 26 ธันวาคม ค.ศ. 2000) เป็นนักแสดงชาวอเมริกัน ผู้ได้รับรางวัลมากมาย รวมถึงรางวัลออสการ์, รางวัลโทนี, รางวัลไพรม์ไทม์เอมมี และรางวัลเทศกาลภาพยนตร์กาน สาขานักแสดงนำชายยอดเยี่ยม ทำให้เขาเป็นหนึ่งในนักแสดงเพียงไม่กี่คนที่ได้รับสามมงกุฎแห่งการแสดง
บทบาทแรกของโรบาดส์เริ่มในปี 1947 ในภาพยนตร์สั้นเรื่อง Follow That Music จากนั้นมีผลงานทางละครเวทีและโทรทัศน์ การแสดงเป็นอับราฮัม ลินคอล์น ในเรื่อง Abe Lincoln in Illinois (1964) ยังทำให้เขาได้รับการเสนอชื่อเข้าชิงรางวัลโทนี นอกจากนั้นเขายังได้รับรางวัลออสการ์ สาขานักแสดงสมทบชายยอดเยี่ยมสองปีติดต่อกัน จากการแสดงในภาพยนตร์เรื่อง All the President's Men (1976) และ Julia (1977) รวมถึงได้รับการเสนอชื่อเข้าชิงอีกหนึ่งครั้งในภาพยนตร์เรื่อง Melvin and Howard (1980) 
โรบาดส์เสียชีวิตด้วยโรคมะเร็งปอดในบริดจ์พอร์ต รัฐคอนเนทิคัต เมื่อวันที่ 26 ธันวาคม 2000

**อ้างอิง**

**แหล่งข้อมูลอื่น**
 nm0001673- 68627- 19925
หมวดหมู่:บุคคลที่เกิดในปี พ.ศ. 2465
หมวดหมู่:บุคคลที่เสียชีวิตในปี พ.ศ. 2543
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายสวีเดน
หมวดหมู่:ชาวอเมริกันเชื้อสายเวลส์
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ที่ได้รับรางวัลโทนี
สารบัญแฟ้มชาร์ปเลส

สารบัญแฟ้มชาร์ปเลส (Sharpless catalog) เป็นสารบัญแฟ้มทางดาราศาสตร์ที่รายการเนบิวลาบริเวณเอช 2 ทั้งหมด 313 รายการ ซึ่งตั้งเป้าจะให้ครอบคลุมท้องฟ้าที่อยู่เหนือกว่าเดคลิเนชัน -27 องศา เนบิวลาทางซีกฟ้าใต้บางส่วนก็ถูกรวมไว้ด้วย
ในปี 1953 สติวเวิร์ต ชาร์ปเลส ได้เข้าร่วมเป็นเจ้าหน้าที่ของหอดูดาวกองทัพเรือสหรัฐ และใช้ภาพจากการสำรวจท้องฟ้าของหอดูดาวพาโลมาร์ เพื่อสำรวจบริเวณเอช 2ในทางช้างเผือก และจัดทำสารบัญแฟ้มนี้ขึ้นมา สารบัญแฟ้มนี้ได้รับการเผยแพร่ในฉบับพิมพ์ครั้งแรก (Sh1) และฉบับพิมพ์ครั้งที่สอง ฉบับตีพิมพ์ครั้งแรกในปี 1953 มีเนบิวลา 142 รายการ ฉบับพิมพ์ครั้งที่สองซึ่งได้รับการตีพิมพ์ในปี 1959 มีเนบิวลา 313 รายการ
วัตถุที่อยู่ในสารบัญแฟ้มชาร์ปเลสนั้นมีที่ซ้ำกับในสารบัญแฟ้มอื่น ๆ เช่น สารบัญแฟ้มเมซีเย, สารบัญแฟ้มทั่วไปใหม่, สารบัญแฟ้มคอลด์เวลล์ และ สารบัญแฟ้ม RCW

**วัตถุท้องฟ้าที่สำคัญ**

**อ้างอิง**
หมวดหมู่:สารบัญแฟ้มทางดาราศาสตร์
หมวดหมู่:วัตถุท้องฟ้าของชาร์ปเลส
บันทึกรักในเมืองเล็ก

บันทึกรักในเมืองเล็ก (어쩌다 전원일기) เป็นซีรีส์ทางโทรทัศน์แบบสตรีมมิ่งของเกาหลีใต้ปี 2022 กำกับโดย คว็อน ซ็อก-จัง และนำแสดงโดย พัก ซู-ย็อง, ชู ย็อง-อู, ช็อง ซุก-ย็อง และแพ็ก ซ็อง-ช็อล ดัดแปลงมาจากนิยายบนเว็บของ พัก ฮา-มิน ออริจินัลซีรีส์ของกาเกาทีวีเรื่องนี้เป็นแนวสุขนาฏกรรมจินตนิยมที่บอกเล่าเรื่องราวของ ฮัน จี-ยุล สัตวแพทย์ชาวโซลที่ต้องเข้าไปอยู่ในหมู่บ้านชนบทโดยไม่คาดคิดและได้พบกับ อัน จา-ย็อง เจ้าหน้าที่ตำรวจหญิงในท้องที่ ออกอากาศตอนแรกในวันที่ 5 กันยายน ค.ศ. 2022 ทางการเกาทีวี และออกอากาศตอนใหม่ทุกวันจันทร์ อังคาร และพุธ เวลา 19:00 น. (เวลามาตรฐานเกาหลี) เป็นเวลา 4 สัปดาห์ ซีรีส์เรื่องนี้ยังสตรีมทั่วโลกบนเน็ตฟลิกซ์

**เรื่องย่อ**
ฮัน จี-ยุล สัตวแพทย์หนุ่มจากกรุงโซลที่ต้องมาใช้ชีวิตในชนบทอย่างไม่เต็มใจ เมื่อต้องมาช่วยดูแลคลินิกสัตว์เล็ก ๆ ของปู่ในหมู่บ้านฮีดงที่เงียบสงบ ในขณะที่พยายามปรับตัวเข้ากับชีวิตใหม่ เขาก็ได้พบกับ อัน จา-ย็อง ตำรวจสาวประจำหมู่บ้านที่มีความเป็นมิตรและซ่อนเร้นบางอย่าง รวมถึง อี ซัง-ฮย็อน เจ้าของคาเฟ่ในท้องถิ่น การเปลี่ยนแปลงของ จี-ยุล จากชีวิตในเมืองใหญ่ที่สะดวกสบายมาสู่การใช้ชีวิตในชนบทนั้นไม่ง่ายอย่างที่เขาคิด เพราะเขาต้องเรียนรู้ที่จะปรับตัวเข้ากับวิถีชีวิตและความสัมพันธ์ของผู้คนที่แตกต่างออกไปในหมู่บ้านแห่งนี้

**อ้างอิง**

หมวดหมู่:ละครโทรทัศน์เกาหลีใต้ในปี พ.ศ. 2565
หนุ่มแอบหวานกับสาวแอ๊บแมน

หนุ่มแอบหวานกับสาวแอ๊บแมน (lead=yes) เป็นซีรีส์มังงะญี่ปุ่น แต่งเรื่องและวาดภาพโดยทากาโกะ ชิมูระ ตีพิมพ์ในนิตยสารคอมิกบีมตั้งแต่เดือนธันวาคม พ.ศ. 2545 ถึงสิงหาคม พ.ศ. 2556 และตีพิมพ์เป็นหนังสือมังงะรวมเล่ม (ทังโกบง) ทั้งหมด 15 เล่มโดยสำนักพิมพ์เอ็นเตอร์เบรนตั้งแต่เดือนกรกฎาคม พ.ศ. 2546 ถึงสิงหาคม พ.ศ. 2556 ซีรีส์มังงะมีลิขสิทธิ์ในประเทศไทยโดยสำนักพิมพ์เซนชู ซีรีส์อนิเมะดัดแปลง 12 ตอนผลิตโดยสตูดิโอเอไอซีคลาสสิก และกำกับโดยเอ อาโอกิ ออกอากาศในประเทศญี่ปุ่นตั้งแต่เดือนมกราคมถึงมีนาคม พ.ศ. 2554 ออกอากาศทางโทรทัศน์ 11 ตอน โดยตอนที่ 10 และตอนที่ 11 ตัดต่อให้เหลือ 1 ตอน และแยกเป็น 2 ตอนในรูปแบบบลูเรย์และดีวีดี 
เรื่องราวเกี่ยวกับเด็กสาวทรานเจนเดอร์ชื่อนิโทริ ชูอิชิ นักเรียนผู้พัฒนาความสัมพันธ์ใกล้ชิดกับเพื่อนร่วมชั้นที่เป็นทรานเจนเดอร์อีกคนเป็นเด็กหนุ่มชื่อทาคาซึกิ โยชิโนะ ซีรีส์เกี่ยวข้องกับประเด็นต่าง ๆ เช่น การทำความเข้าใจกับการเป็นทรานเจนเดอร์ การค้นหาอัตลักษณ์ทางเพศ การเริ่มเข้าสู่วัยเริ่มเจริญพันธุ์และความทุกข์ใจในเพศสภาพ และแรงกดดันทางสังคมต่อการเป็นทรานเจนเดอร์ เดิมชิมูระตั้งใจจะเขียนเรื่องราวเกี่ยวกับเด็กสาวในโรงเรียนมัธยมปลายที่ต้องการเป็นเด็กหนุ่ม แต่เธอก็ตระหนักว่าเด็กหนุ่มที่อยากเป็นเด็กสาวก่อนจะเข้าสู่วัยเริ่มเจริญพันธุ์ก็จะมีความกังวลมากมายเกี่ยวกับการเติบโต จึงเปลี่ยนเนื้อเรื่องให้เข้ากับแนวคิดนี้ 
หนุ่มแอบหวานกับสาวแอ๊บแมนได้รับเลือกให้เป็นผลงานแนะนำโดยคณะกรรมการตัดสินรางวัลของเทศกาลศิลปะสื่อญี่ปุ่นครั้งที่ 10 ในปี พ.ศ. 2549 ซีรีส์มังงะได้รับการชื่นชมจากเรื่องการสำรวจอัตลักษณ์ทางเพศและแสดงภาพตัวละครทรานเจนเดอร์ในฐานะแก่นหลักของเรื่อง แม้ว่าความสมจริงทางอารมณ์ของตัวละครวัยเยาว์จะเป็นที่สงสัย 

**ตัวละคร**

**ตัวละครหลัก**
Nitori Shūichi
โคซูเกะ ฮาตาเกยามะ
ชูอิชิ หนึ่งในสองตัวละครหลัก เป็นนักเรียนชั้นประถมศึกษาปีที่ 5  
Takatsuki Yoshino
voiced by|อาซามิ เซโตะ
โยชิโนะ อีกหนึ่งตัวละคนหลัก เป็นเด็กหนุ่มทรานเจนเดอร่างสูง เป็นนักเรียนชั้นประถมศึกษาปีที่ 5 ในชั้นเรียนเดียวกับชูอิจิ

**อ้างอิง**

**แหล่งข้อมูลอื่น**
 เว็บไซต์ทางการของอนิเมะ 
*7330
หมวดหมู่:มังงะที่ตีพิมพ์ในปี พ.ศ. 2545
หมวดหมู่:อนิเมะที่ออกฉายในปี พ.ศ. 2554
หมวดหมู่:การ์ตูนญี่ปุ่นแนวก้าวผ่านวัย
หมวดหมู่:การ์ตูนญี่ปุ่นแนวนาฏกรรม
หมวดหมู่:แฟรนไชส์ของคาโดกาวะโดวังโงะ
หมวดหมู่:ความหลากหลายทางเพศในอนิเมะและมังงะ
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวเซเน็ง
หมวดหมู่:เซนชู
หมวดหมู่:อะนิเพล็กซ์
สโมสรฟุตบอลนิวคาสเซิลยูไนเต็ดในฤดูกาล 1994–95

ฤดูกาล 1994–95 เป็นฤดูกาลที่ 102 ของสโมสรและเป็นฤดูกาลที่ 2 ติดต่อกันในพรีเมียร์ลีกนับตั้งแต่เลื่อนชั้นจากดิวิชั่น 1 โดยจบอันดับที่ 6 ในฤดูกาลนี้

**สรุปฤดูกาล**
นิวคาสเซิลยูไนเต็ด ออกสตาร์ทฤดูกาลในลีกสูงสุดได้ดีที่สุดในประวัติศาสตร์ โดยชนะหกนัดแรกและขึ้นเป็นจ่าฝูง ทีมชุดใหญ่สร้างชื่อเสียงจากการเล่นเกมรุกที่ดุดัน ภายใต้การคุมทีมของเควิน คีแกน การป้องกันที่รั่วในบางครั้งของพวกเขาไม่ใช่ปัญหาใหญ่ เนื่องจากทีมมักจะทำประตูได้มากกว่าที่เสียไป อย่างไรก็ตาม ในการย้ายทีมที่น่าตกใจในเดือนมกราคม 1995 แอนดี โคลกองหน้าผู้ทรงอิทธิพลอย่างมหาศาลย้ายไปร่วมทีมแมนเชสเตอร์ยูไนเต็ดในราคา 6 ล้านปอนด์บวกคีธ กิลเลสพี กองกลางค่าตัว 1 ล้านปอนด์ซึ่งย้ายสลับมาร่วมทีมนิวคาสเซิลยูไนเต็ด แฟน ๆ เสียใจและสับสนกับคีแกนที่ขายโคล ทำให้คีแกนเผชิญหน้ากับแฟน ๆ ที่เซนต์เจมส์พาร์กเพื่ออธิบายเหตุผลของเขา
ในวันคริสต์มาส นิวคาสเซิลไม่ได้เป็นทีมเต็งแชมป์อีกต่อไป แต่พวกเขายังคงดูมั่นใจในพื้นที่ยูฟ่าคัพ

**แหล่งข้อมูลอื่น**
 FootballSquads – Newcastle United – 1994/95- Newcastle United Football Club – Fixtures 1994–95- Transfers (Keegan) – Senior / Reserve Arrivals & Departures- The Great career – Profile- Newcastle United 1994–1995 – statto.com- Player Index – premierleague.com date=2011-11-22 - Season Details – 1994–95 – toon1892
หมวดหมู่:ฤดูกาลของสโมสรฟุตบอลนิวคาสเซิลยูไนเต็ด
สาธารณรัฐสังคมนิยมสโลวีเนีย

สาธารณรัฐสังคมนิยมสโลวีเนีย (Socialistična republika Slovenija, เซอร์เบีย-โครเอเชีย: Socijalistička Republika Slovenija / Социјалистичка Република Словенија) หรือเรียกโดยทั่วไปว่า สโลวีเนียสังคมนิยม หรือ สโลวีเนีย เป็นหนึ่งในหกสหพันธรัฐที่ก่อตั้งยูโกสลาเวียและรัฐชาติของชาวสโลวีน รัฐนี้มีอยู่ภายใต้ชื่อต่าง ๆ จากตั้งแต่การก่อตั้งเมื่อวันที่ 29 พฤศจิกายน 1945 จนถึงวันที่ 25 มิถุนายน 1991
ในช่วงต้นปี 1990 รัฐบาลได้รื้อระบบการปกครองแบบพรรคเดียวที่ก่อตั้งโดยสันนิบาตคอมมิวนิสต์ และนำระบอบประชาธิปไตยแบบหลายพรรคมาใช้ สาธารณรัฐสโลวีเนียได้ปลดชื่อ "สังคมนิยม" ไม่นานหลังจากนั้น และในปลายปี 1990 ประชาชนลงคะแนนเสียงเพื่อแยกตัวเป็นเอกราชได้สำเร็จ ซึ่งประกาศอย่างเป็นทางการเมื่อวันที่ 25 มิถุนายน 1991 และประสบความสำเร็จหลังจากสงครามสิบวันในช่วงระยะเวลาสั้น ๆ

**ชื่อ**
สาธารณรัฐมีชื่ออย่างเป็นทางการว่า รัฐสหพันธ์สโลวีเนีย (Federalna Slovenija,) จนถึงวันที่ 20 กุมภาพันธ์ ค.ศ. 1946 จึงเปลี่ยนชื่อเป็น สาธารณรัฐประชาชนสโลวีเนีย (link=no,). และได้ใช้ชื่อนี้จนถึงวันที่ 9 เมษายน ค.ศ. 1963 และได้เปลี่ยนชื่ออีกครั้งเป็น สาธารณรัฐสังคมนิยมสโลวีเนีย (link=no, ).
เมื่อวันที่ 8 มีนาคม 1990 สาธารณรัฐสังคมนิยมสโลวีเนียได้ถอนคำนำหน้า "สังคมนิยม" ออกจากชื่อและเปลี่ยนชื่อเป็นสาธารณรัฐสโลวีเนีย แต่ยังคงเป็นรัฐที่เป็นส่วนประกอบของสหพันธ์สาธารณรัฐสังคมนิยมยูโกสลาเวียจนถึงวันที่ 25 มิถุนายน 1991 เมื่อมีการตรากฎหมายส่งผลให้เป็นเอกราช

**อิสรภาพ**
ในเดือนกันยายน 1989 สภาแห่งสาธารณรัฐสังคมนิยมสโลวีเนียได้ผ่านการแก้ไขรัฐธรรมนูญหลายฉบับซึ่งนำระบอบประชาธิปไตยแบบรัฐสภามาสู่ประเทศ ในปีเดียวกันนั้น กลุ่ม Action North ได้รวมฝ่ายค้านและจัดตั้งพรรคคอมมิวนิสต์ให้เป็นประชาธิปไตยในสโลวีเนียเป็นปฏิบัติการป้องกันครั้งแรกจากการโจมตีของผู้สนับสนุนมีลอเชวิช ซึ่งนำไปสู่เอกราชของสโลวีเนีย
คำว่า 'สังคมนิยม' ถูกถอดออกจากชื่อของรัฐในขณะนั้นเมื่อวันที่ 7 มีนาคม 1990 โครงสร้างพื้นฐานสำหรับผู้ที่ต้องการถูกล้มล้างไปมาก ในวันที่ 8 เมษายน 1990 ฝ่ายค้านได้รับชัยชนะในการเลือกตั้งรัฐสภา หรือที่เรียกว่ากลุ่มพันธมิตร DEMOS ที่นำโดย โจเช ปุชนิก ผู้นำฝ่ายค้าน ในเวลาเดียวกัน มิลาน คูคาน อดีตประธานสันนิบาตคอมมิวนิสต์แห่งสโลวีเนียได้รับเลือกเป็นประธานาธิบดีแห่งสาธารณรัฐ และรัฐสภาได้เสนอชื่อ โลเจช ปีเตอร์เล หัวหน้าพรรคคริสเตียนเดโมแครตเป็นนายกรัฐมนตรี ซึ่งทำให้เกิดการยุติการปกครองยาวนาน 45 ปีของสันนิบาตคอมมิวนิสต์อย่างได้ผล ในช่วงเวลานี้สโลวีเนียยังคงรักษาธงและตราอาร์มแบบเก่า และตราแผ่นดินก่อนหน้านี้ไว้เนื่องจากรอการสร้างสัญลักษณ์ใหม่ที่จะตามมาภายหลังเอกราช เพลงชาติเก่า นาเปรจ ซาสตาวา สลาเว ถูกแทนที่ด้วย ซเดราลิยีตซา ในเดือนมีนาคม 1990
เมื่อวันที่ 23 ธันวาคม 1990 การลงประชามติแยกตัวเป็นเอกราชของสโลวีเนียได้ถูกจัดขึ้น ซึ่ง 94.8% ของผู้มีสิทธิเลือกตั้ง (88.5% ของผู้มีสิทธิ์เลือกตั้งทั้งหมด) ลงมติเห็นชอบให้แยกออกจากยูโกสลาเวีย จนถึงวันที่ 25 มิถุนายน 1991 กฎหมายเกี่ยวกับเอกราชของสโลวีเนียได้ผ่านสภาหลังจากสงครามสิบวัน สโลวีเนียก็ได้รับเอกราช ภายในสิ้นปีเดียวกัน สโลวีเนียจึงได้รับการยอมรับจากประชาคมระหว่างประเทศในวงกว้าง

**อ้างอิง**
หมวดหมู่:อดีตสาธารณรัฐสังคมนิยม
หมวดหมู่:รัฐและดินแดนที่ก่อตั้งในปี พ.ศ. 2488
หมวดหมู่:ประเทศสโลวีเนีย
หมวดหมู่:ประเทศยูโกสลาเวีย
วัดเกาะเปริด

วัดเกาะเปริด —เปฺริด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะเปริด อำเภอแหลมสิงห์ จังหวัดจันทบุรี มีเนื้อที่ทั้งหมด 11 ไร่ 2 งาน
วัดเกาะเปริดก่อสร้างเมื่อ พ.ศ. 2449 ในที่ดินผืนนี้ โดยมีพระเวียง ไม่ทราบฉายา มาจากบ้านธรรมชาติ บางกระดาน เขตท้องที่จังหวัดตราด ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2499 ชื่อ "เกาะเปริด" มีหลายข้อสันนิษฐาน บ้างเล่าว่ามีชาวจีนแผ่นดินใหญ่ล่องเรือสำเภามาค้าขาย อาศัยพักค้างเกาะที่เป็นทะเลเปิด และได้ลงหลักปักฐานสร้างบ้านเรือนในเกาะแล้วเกิดโรคภัยไข้เจ็บ มีผู้คนล้มตายจำนวนมากจึงหนีออกจากเกาะไปหมดจึงเรียกว่า "เกาะเปิด" ภายหลังเรียก "เกาะเปริด" เพื่อแก้เคล็ดและเพื่อเป็นสิริมงคล อีกข้อสันนิษฐานมาจาก "เก๊าะเปิด"  เป็นภาษาเขมร แปลว่า กวาง ในอดีตเกาะเปริดมีสภาพเป็นเกาะ จนกระทั่งปี พ.ศ. 2488 หลวงพ่ออวน ฉันโน เป็นเจ้าอาวาส ได้เริ่มมีการสร้างสะพานไม้ จนกระทั่ง พ.ศ. 2518 สมัยคึกฤทธิ์ ปราโมช เป็นนายกรัฐมนตรี ได้อนุมัติเห็นชอบให้ถมดินสร้างถนนเชื่อมจากแผ่นดินมายังเกาะ
ในสมัยพระอธิการคีมมีการขยายพื้นที่วัดอารามให้กว้างขวางและเจริญขึ้นเป็นลำดับมา รวมถึงได้ร่วมกับชาวบ้านภายในเกาะจัดสร้างโรงเรียนประชาบาลขึ้น 1 หลัง ในสมัยพระอธิการโถได้ย้ายที่ตั้งวัดมายังกลางหมู่บ้านปัจจุบันอยู่ที่หมู่ที่ 2 ของตำบลเกาะเปริด เป็นที่ธรณีสงฆ์ มีเนื้อที่ทั้งหมด 1 ไร่ 1 งาน 86 วา แต่ภายหลังในสมัยพระอธิการอวน ฉนฺโน ได้ย้ายวัดและโรงเรียนไปอยู่ที่เดิมเพราะพื้นที่กว้างขวางดี ได้เริ่มสร้างวัดใหม่วันที่ 29 เมษายน พ.ศ. 2500
วัดเกาะเปริดมีสิ่งศักดิ์สิทธิ์ที่ชาวบ้านมักมากราบไหว้บูชา คือ ท้าวเวสสุวรรณ รวมถึงองค์เจ้าแม่กวนอิม ท้าววิรูปักโข และพญาครุฑ ซึ่งสร้างจุดดึงดูดให้คนรู้จักวัดเกาะเปริดมากขึ้น 

**รายนามเจ้าอาวาส**
 พระฟู พ.ศ. 2455 - พระแหยม พ.ศ. 2457- พระเล็ก พ.ศ. 2461–2462- พระอธิการคีม พ.ศ. 2463–2474 - พระอธิการวุ่น พ.ศ. 2475–2478- พระอธิการโถ พ.ศ. 2479–2487- พระอธิการอวน ฉนฺโน พ.ศ. 2488–2530- ท่านพระครูวิบูลธรรมคุณ พ.ศ. 2531–2558

**อ้างอิง**
เกาะเปริด
สถานีขนส่งผู้โดยสารจังหวัดเชียงใหม่ (อาเขต)

สถานีขนส่งผู้โดยสารจังหวัดเชียงใหม่ (อาเขต) หรือ  สถานีขนส่งผู้โดยสารจังหวัดเชียงใหม่ แห่งที่ 2 และสถานีขนส่งผู้โดยสารจังหวัดเชียงใหม่ แห่งที่ 3 เป็นสถานีรถโดยสารประจำทางระหว่างจังหวัดของจังหวัดเชียงใหม่ ตั้งอยู่ที่ตำบลวัดเกตุ อำเภอเมืองเชียงใหม่ จังหวัดเชียงใหม่ โดยย้ายมาจากสถานีขนส่งผู้โดยสารจังหวัดเชียงใหม่ แห่งที่ 1 ตำบลช้างเผือก อำเภอเมืองเชียงใหม่ จังหวัดเชียงใหม่ เมื่อปี 2523
โดยสถานีขนส่งผู้โดยสารทั้ง 2 แห่ง ตั้งอยู่ในบริเวณพื้นที่ใกล้เคียงกัน

**ประวัติ**

**สถานีขนส่งผู้โดยสารจังหวัดเชียงใหม่ แห่งที่ 2**
สถานีขนส่งผู้โดยสารจังหวัดเชียงใหม่ แห่งที่ 2 หรือ "สถานีขนส่งอาเขต" ย้ายมาจากสถานีขนส่งผู้โดยสารจังหวัดเชียงใหม่ แห่งที่ 1 หรือสถานีขนส่งช้างเผือก เริ่มเปิดให้บริการครั้งแรก เมื่อวันที่ 4 ธันวาคม พ.ศ. 2523 โดยได้รับการบริจาคที่ดินและสิ่งก่อสร้างจาก บริษัท บำรุงไทย เอนเตอร์ไพรส์ จำกัด ต่อมาในปี 2535 สถานีขนส่งฯ ได้รับอนุมัติเงินนอกงบประมาณจากกรมการขนส่งทางบก เพื่อปรับปรุงอาคาร ลานจอดรถ และในปี 2551 ได้รับบริจาคที่ดินเพิ่มเติมจาก บริษัทบำรุงไทย เอนเตอร์ไพรส์ จำกัด 2 งาน 73 ตารางวา ทำให้สถานีขนส่งผู้โดยสารจังหวัดเชียงใหม่ แห่งที่ 2 มีพื้นที่รวม 10 ไร่ 2 งาน 73 ตารางวา

**สถานีขนส่งผู้โดยสารจังหวัดเชียงใหม่ แห่งที่ 3**
กรมการขนส่งทางบก กระทรวงคมนาคม ได้รับการจัดสรรงบประมาณตามแผนปฏิบัติการไทยเข้มแข็ง 2555 ประจำปีงบประมาณ พ.ศ.2553 - 2554 เพื่อก่อสร้างสถานีขนส่งผู้โดยสารจังหวัดเชียงใหม่ แห่งที่ 3 เป็นจำนวนเงิน 182,186,280 บาท รูปแบบการก่อสร้างเป็นสถานีขนส่งผู้โดยสาร จำนวน 2 ชั้น ที่มีการติดตั้งเครื่องปรับอากาศทั้งอาคาร นอกจากนี้ยังมีการติดตั้งบันไดเลื่อน ติดตั้ง CCTV ทั้งภายในและภายนอกตัวอาคาร มีระบบสื่อสารและอิเล็กทรอนิกส์ ทีวีแสดงเที่ยวเวลาการเดินทาง เริ่มเปิดใช้งานเมื่อวันที่ 28 พฤศจิกายน พ.ศ. 2554

**อ้างอิง**
หมวดหมู่:โครงสร้างพื้นฐานด้านการขนส่งในเขตเทศบาลนครเชียงใหม่
หมวดหมู่:สถานีขนส่งผู้โดยสารในประเทศไทย
ยักษ์ (แก้ความกำกวม)

ยักษ์ อาจหมายถึง- ยักษ์ ตามเรื่องปรัมปราฮินดู- ยักษ์ (เรื่องปรัมปราตะวันตก)- ยักษ์ (ภาพยนตร์)- โอนิ ยักษ์ตามตำนานญี่ปุ่น

**ดูเพิ่ม**
 ไจอันต์
เฮฟเวนส์วาลต์

เฮฟเวนส์วาลต์ (Heaven's Vault) เป็นเกมผจญภัยแนวนิยายวิทยาศาสตร์เชิงโบราณคดีที่เผยแพร่โดยInkle เกมนี้เผยแพร่ผ่านไมโครซอฟท์ วินโดวส์และเพลย์สเตชัน 4 เมื่อวันที่ 16 เมษายน ค.ศ. 2019 และในนินเท็นโด สวิตช์เมื่อวันที่ 28 มกราคม ค.ศ. 2021

**วิธีเล่น**
ในเฮฟเวนส์วาลต์ ผู้เล่นรับบทเป็นนักโบราณคดีชื่ออาลิยา เอลาสรา (Aliya Elasra) ผู้มีคู่หูหุ่นยนต์ชื่อซิกซ์ (Six) เกมดังกล่าวเป็นไปตามเส้นทางการผจญภัยของทั้งสอง เนื่องจากทั้งคู่ 'ล่องไป' ระหว่างดวงจันทร์ในเนบิวลา เพื่อค้นหานักวิทยาการหุ่นยนต์ที่หายสาบสูญชื่อจันนิกิ เรนบา (Janniqi Renba)
ผู้เล่นต้องถอดความและเรียนรู้ภาษาในอักษรเฮียโรกลิฟส์ของชาวเอนเชียนต์ อารยธรรมที่หายสาบสูญ สิ่งนี้เกี่ยวข้องกับการค้นหาและรวบรวมจารึกจากวัตถุโบราณ แหล่งโบราณคดี และซากปรักหักพัง และการแปลและสนทนากับตัวละครอื่น ๆ
ผู้พัฒนาระบุว่ามีศัพท์ที่เขียนในภาษาเอนเชียนต์ (Ancient) ภาษาสมมติของเกม ที่สามารถพบได้มากกว่าพันคำ และยังระบุด้วยว่าสัญลักษณ์ภาพเหล่านี้ได้แรงบันดาลใจจากระบบการเขียนของอียิปต์โบราณและจีน
ผู้เล่นสามารถเลือกเส้นทางของตัวเองผ่านเรื่องราวและรอบ ๆ เนบิวลาได้ เนื่องจากเกมนี้ใช้วิธีการเล่าเรื่องแบบไม่เป็นเส้นตรง ทำให้ผู้เล่นสามารถเลือกสิ่งที่ส่งผลต่อเนื้อเรื่องได้

**คำตอบรับ**
ในช่วงที่เผยแพร่ เฮฟเวนส์วาลต์ เมทาคริติกมีเสียงวิจารณ์ไปในทาง "เป็นที่ชื่นชอบโดยทั่วไป" สำหรับไมโครซอฟท์ วินโดวส์ ด้วยคะแนนรวม 76/100 คะแนน และ "เสียงวิจารณ์ผสมหรือปานกลาง" สำหรับเพลย์สเตชัน 4 ด้วยคะแนน 71/100 คะแนน

**อ้างอิง**

**แหล่งข้อมูลอื่น**
หมวดหมู่:เกมผจญภัย
หมวดหมู่:โบราณคดีในวัฒนธรรมประชานิยม
หมวดหมู่:เกมสำหรับนินเท็นโด สวิตช์
หมวดหมู่:เกมสำหรับเพลย์สเตชัน 4
หมวดหมู่:วิดีโอเกมแนวนิยายวิทยาศาสตร์
หมวดหมู่:วิดีโอเกมเกี่ยวกับหุ่นยนต์
หมวดหมู่:วิดีโอเกมที่พัฒนาในสหราชอาณาจักร
หมวดหมู่:เกมสำหรับวินโดวส์
หมวดหมู่:วิดีโอเกมผู้เล่นเดี่ยว
บุพเพสันนิวาส 2 (แก้ความกำกวม)

บุพเพสันนิวาส 2 อาจหมายถึง- พรหมลิขิต เป็นละครโทรทัศน์ไทยซึ่งเป็นภาคต่อของบุพเพสันนิวาส ที่ออกอากาศเมื่อปี พ.ศ. 2561- บุพเพสันนิวาส 2 เป็นภาพยนตร์ไทยที่ออกฉายเมื่อปี พ.ศ. 2565 ได้รับแรงบันดาลใจจากละครเรื่องบุพเพสันนิวาส โดยเป็นภาคแยกที่มีเนื้อเรื่องเกิดในสมัยรัตนโกสินทร์ตอนต้น
ดาวยักษ์ใหญ่ยิ่งเหลือง

ไฟล์:HR-vartype.svg|right|upright=1.35|thumb|แผนภาพของแฮร์ตสปรอง–รัสเซิลแสดงตำแหน่งดาวยักษ์ใหญ่ยิ่งเหลืองอยู่ด้านบน
ดาวยักษ์ใหญ่ยิ่งเหลือง (yellow hypergiant) เป็นดาวฤกษ์มวลมหาศาลที่ประกอบด้วยก๊าซที่ขยายตัวใหญ่มาก ชนิดสเปกตรัมอาจเป็นได้ตั้งแต่ A จนถึง K มีมวลตั้งแต่ 20 เท่าจนถึง 50 เท่าของมวลดวงอาทิตย์
ดาวยักษ์ใหญ่ยิ่งเหลืองอย่างดาว Rho Cassiopeiae ในกลุ่มดาวค้างคาวนั้นจะมองดูแล้วเหมือนมีการระเบิดอยู่เป็นระยะ แต่จริง ๆ แล้วนั่นแค่เกิดจากการลดแสงลงอย่างต่อเนื่อง เชื่อกันว่าดาวยักษ์ใหญ่ยิ่งเหลืองหายากมากภายในเอกภพ เนื่องจากมวลส่วนแกนกลางเกิดการเผาผลาญอย่างรวดเร็วมาก ทำให้ดาวประเภทนี้อยู่ในแถบลำดับหลักเพียงระยะเวลาสั้นประมาณไม่กี่ล้านปีก่อนที่จะเกิดเป็นมหานวดาราหรือไฮเปอร์โนวา ดาวยักษ์ใหญ่ยิ่งเหลืองนั้นเป็นช่วงหลังจากสิ้นสุดการเป็นดาวยักษ์แดง แล้วกำลังเปลี่ยนไปเป็นสีน้ำเงิน อยู่ในบริเวณช่วงว่าง ๆ สีเหลืองภายในแผนภาพของแฮร์ตสปรอง–รัสเซิล ซึ่งแก๊สมีความไม่เสถียรขณะกำลังเปลี่ยนผ่านไปทางสีน้ำเงิน ดาวฤกษ์ชนิดนี้จะเผาผลาญมวลที่แกนกลางจนหมดสิ้นอย่างรวดเร็ว และก่อให้เกิดมหานวดาราประเภท 2 ในที่สุด

**โครงสร้างภายใน**
ตามแบบจำลองทางฟิสิกส์ของดาวฤกษ์ในปัจจุบัน ดาวยักษ์ใหญ่ยิ่งเหลืองมีเขตพาความร้อนอยู่ภายในเขตแผ่รังสีซึ่งแตกต่างจากดาวฤกษ์ขนาดเท่าดวงอาทิตย์ซึ่งมีชั้นการแผ่รังสีอยู่ภายในชั้นการพาความร้อน เนื่องจากความกดดันที่รุนแรงบนแกนกลางขอดาวยักษ์ใหญ่ยิ่งเหลือง จึงเชื่อว่าแกนกลางนั้นประกอบด้วยสสารสถานะเสื่อมทั้งหมดหรืออาจแค่บางส่วน

**ชั้นโครโมสเฟียร์**
เนื่องจากขนาดที่ใหญ่มาก ดาวยักษ์ใหญ่ยิ่งเหลืองจึงมีสนามแม่เหล็กขนาดใหญ่และปล่อยพลังงานออกมา และมีประสิทธิภาพในการกักเก็บวัสดุบนพื้นผิวน้อยกว่าดาวฤกษ์ประเภทอื่น ๆ ดังนั้นดาวยักษ์ใหญ่ยิ่งเหลืองจึงมีชั้นบรรยากาศที่แผ่ขยายออกไปมาก บางครั้งเห็นจานฝุ่นและก๊าซ และอาจมีระบบดาวเคราะห์ อยู่รอบ ๆ

**ตัวอย่างดาวฤกษ์ประเภทนี้**

**อ้างอิง**
หมวดหมู่:ประเภทของดาวฤกษ์
มอดูล:Location map/data/Nantou County

return {
	name = 'เทศมณฑลหนานโถว',
	top = 24.274,
	bottom = 23.407,
	left = 120.549,
	right = 121.417,
	image = 'Nàmthèu - Lâmtâu - (Nantou County) location map.svg',
}
สารบัญแฟ้ม RCW

สารบัญแฟ้ม RCW (RCW catalogue, ย่อมาจาก Rodgers Campbell Whiteoak  catalogue) เป็นสารบัญแฟ้มทางดาราศาสตร์ ในบริเวณเวณปล่อยเส้น H-α ทางตอนใต้ของทางช้างเผือก เผยแพร่ใน 1960
สารบัญแฟ้มนี้ประกอบด้วยวัตถุท้องฟ้า 180 รายการ ซึ่งหลายดวงรวมอยู่ในสารบัญแฟ้มกัม ซึ่งได้้ถูกจัดทำไปก่อนหน้านี้แล้ว และยังได้ถูกรวมในสารบัญแฟ้มคอลด์เวลล์ ซึ่งถูกจัดทำในภายหลังด้วย นอกจากนี้ แม้ว่าสารบัญแฟ้มนี้และสารบัญแฟ้มกัมจะบันทึกซีกท้องฟ้าใต้เป็นหลัก แต่ก็มีหลายส่วนที่ทับซ้อนกับสารบัญแฟ้มชาร์ปเลส ฉบับที่ 2 (312 รายการ) ซึ่งบันทึกซีกท้องฟ้าเหนือเป็นหลัก
สารบัญแฟ้มนี้รวบรวมขึ้นในปี 1960 ที่หอดูดาวสตรอมโล ประเทศออสเตรเลีย โดยอเล็กซานเดอร์ วิลเลียม ร็อดเจอร์สและคณะ ภายใต้การแนะนำของบาร์ต บอก

**ตัวอย่าง**

**อ้างอิง**
 first3=J. B.
หมวดหมู่:สารบัญแฟ้มทางดาราศาสตร์
วันดนตรีโลก

Fête de la Musique หรือรู้จักกันในภาษาอังกฤษว่า Music Day (วันดนตรี),  Make Music Day (วันเล่นดนตรี) หรือ World Music Day (วันดนตรีโลก) เป็นงานเฉลิมฉลองดนตรีที่มีขึ้นในวันที่ 21 มิถุนายนของทุกปีซึ่งตรงกับวันครีษมายัน ในวันดังกล่าวมีการเชิญชวนให้ประชาชนและผู้อยู่อาศัยเล่นดนตรีในชุมชนของตัวเองหรือในที่สาธารณะและสวนสาธารณะ มีการจัดคอนเสิร์ตที่ไม่เสียค่าเข้า นักดนตรีเล่นดนตรีเพื่อความบันเทิงไม่ใช่เพื่อการพาณิชย์
การเฉลิมฉลองดนตรีที่จัดขึ้นตลอดทั้งวันนี้ถูกจัดขึ้นครั้งแรกในปี ค.ศ. 1982 (พ.ศ. 2525) ที่กรุงปารีส ประเทศฝรั่งเศส มีการริเริ่มโดย Jack Lang รัฐมนตรีว่าการกระทรวงวัฒนธรรมของฝรั่งเศสในขณะนั้น พร้อมกับ Maurice Fleuret ผู้อำนวยการหน่วยงานด้านดนตรีการเต้นรำและการละครของกระทรวง โดยใช้ชื่อเป็นภาษาฝรั่งเศสว่า Fête de la Musique
นับตั้งแต่ปีนั้นเป็นต้นมา เทศกาลนี้ได้กลายเป็นปรากฏการณ์ระดับนานาชาติ มีการเฉลิมฉลองในเมืองกว่า 1,000 แห่ง ใน 120 ประเทศทั่วโลก เช่น อินเดีย เยอรมนี อิตาลี กรีซ รัสเซีย ออสเตรเลีย เปรู บราซิล เอกวาดอร์ เม็กซิโก แคนาดา สหรัฐ สหราชอาณาจักร และญี่ปุ่น ในสหรัฐมีเมืองที่เข้าร่วม 82 เมือง
วัตถุประสงค์ของการจัดงานคือเพื่อการส่งเสริมดนตรีในสองประการ ประการแรก นักดนตรีสมัครเล่นและมืออาชีพได้รับการสนับสนุนให้แสดงตามท้องถนนภายใต้สโลแกน "Faites de la musique" ("เล่นดนตรี") ซึ่งพ้องเสียงกับ Fête de la musique ประการที่สอง คอนเสิร์ตในปารีสทั้งหมดต้องเปิดให้สาธารณชนเข้าชมฟรีและนักดนตรีทุกคนได้สละเวลาของตนเพื่อสร้างความบันเทิง ทำให้ประชาชนเข้าถึงดนตรีทุกประเภทได้ เมืองที่เข้าร่วมส่วนใหญ่ก็ใช้หลักการนี้เช่นกัน

**อ้างอิง**

**แหล่งข้อมูลอื่น**
  Fête de la Musique ในเว็บไซต์กระทรวงวัฒนธรรมฝรั่งเศส (ภาษาฝรั่งเศส, สามารถดูเวอร์ชันภาษาอังกฤษได้ที่  ภาษาอังกฤษ)
หมวดหมู่:ก่อตั้งในปี พ.ศ. 2525
หมวดหมู่:เทศกาลดนตรี
หมวดหมู่:ปารีส
สารบัญแฟ้มกัม

ไฟล์:The_star_formation_region_Gum_41.jpg|thumb|ย่านก่อตัวของดาวฤกษ์ใน Gum 41
สารบัญแฟ้มกัม (Gum catalog) เป็น สารบัญแฟ้มทางดาราศาสตร์ที่ประกอบด้วยเนบิวลา 84 รายการในซีกฟ้าใต้ สร้างโดยโคลิน สแตนลีย์ กัม โดยใช้กล้องมุมกว้างที่หอดูดาวสตรอมโล เขาได้ตีพิมพ์สารบัญแฟ้มนีในปี 1955 ภายใต้ชื่อ A study of diffuse southern H-alpha nebulae
สารบัญแฟ้มที่คล้ายกันกับสารบัญแฟ้มนี้ ได้แก่ สารบัญแฟ้มชาร์ปเลส และ สารบัญแฟ้ม RCW วัตถุที่รวมอยู่ในสารบัญแฟ้มกัมมีความซ้ำกันกับในสารบัญแฟ้มอื่น ๆ
Gum 12 ซึ่งอยู่คร่อมกลุ่มดาวใบเรือ กลุ่มดาวท้ายเรือ ได้รับการตั้งชื่อว่าเนบิวลากัม ตามชื่อกัมซึ่งเป็นผู้ค้นพบ

**ตัวอย่าง**
ตัวอย่างของวัตถุท้องฟ้าที่บันทึกไว้ในสารบัญแฟ้มGum (ฉบับปี 1955)
หมวดหมู่:สารบัญแฟ้มทางดาราศาสตร์
สารบัญแฟ้มคอลด์เวลล์

วัตถุคอลด์เวลล์ทั้งหลาย
สารบัญแฟ้มคอลด์เวลล์ (Caldwell catalogue) เป็นสารบัญแฟ้มทางดาราศาสตร์ที่รวบรวมกระจุกดาว เนบิวลา ดาราจักร รวมทั้งหมด 109 รายการสำหรับนักดาราศาสตร์สมัครเล่น จัดทำขึ้นโดยแพทริก อัลเฟรด คอลด์เวลล์-มัวร์ ในฐานะนะส่วนต่อเติมของสารบัญแฟ้มเมซีเย
แม้ว่านักดาราศาสตร์สมัครเล่นมักจะใช้สารบัญแฟ้มเมซีเยเป็นรายการวัตถุที่เหมาะสำหรับการสังเกตการณ์ แต่มัวร์ตั้งข้อสังเกตว่าสารบัญแฟ้มเมซีเยยังไม่ได้ครอบคลุมวัตถุสว่างอีกเป็นจำนวนมาก เช่น กระจุกดาวสามเหลี่ยมหน้าวัว กระจุกดาวแฝด (NGC 869 และ NGC 884) และ NGC 253 มัวร์ระบุเพิ่มเติมว่าสารบัญแฟ้มเมซีเย ซึ่งรวบรวมจากการสังเกตการณ์ในซีกโลกเหนือ ไม่รวมวัตถุที่มีความสว่างในซีกฟ้าใต้ เช่น กระจุกดาวโอเมกาคนครึ่งม้า, Centaurus A, NGC 4755 และ 47 Tucanae ในไม่ช้า เขาจึงได้รวบรวมสารบัญแฟ้มที่มีวัตถุ 109 ชิ้น ซึ่งเป็นจำนวนเท่ากับสารบัญแฟ้มของเมซีเย และเผยแพร่ในนิตยสาร Sky & Telescope ในเดือนธันวาคม 1995
หลังจากตีพิมพ์ สารบัญแฟ้มได้รับการตอบรับอย่างดีจากนักดาราศาสตร์สมัครเล่น และข้อผิดพลาดเล็กน้อยในฉบับปี 1995 ได้รับการแก้ไขในภายหลัง "C" ของคอลด์เวลล์ถูกใช้เพื่อตั้งชื่อวัตถุในสารบัญแฟ้ม เนื่องจากนามสกุล "M" ของมัวร์ได้ถูกนำมาใช้กับสารบัญแฟ้มของเมซีเยแล้ว
ดังที่กล่าวไว้ข้างต้น รายการนี้รวมถึงวัตถุที่ได้รับการระบุแล้วโดยนักดาราศาสตร์มืออาชีพและนักดาราศาสตร์สมัครเล่นสามารถสังเกตได้อย่างง่ายดาย สารบัญแฟ้มคอลด์เวลล์โดยทั่วไปจะเรียงตามลำดับเดคลิเนชันจากเหนือไปใต้ ซึ่งแตกต่างจากสารบัญแฟ้มของเมซีเยซึ่งแสดงรายการดาวตามลำดับการค้นพบ (ยกเว้น NGC 4244 และกระจุกดาวสามเหลี่ยมหน้าวัวThe Caldwell Objects) ฉบับพิมพ์ครั้งแรกยังมีการสับสน NGC 6087 กับ NGC 6067 และระบุ IC 2944 ผิดว่าเป็นกระจุกดาวแกมมาคนครึ่งม้าThe Caldwell Objects

**แผนภูมิดาวคอลด์เวลล์**

**จำนวนวัตถุที่บันทึกแบ่งตามประเภท**

**อ้างอิง**
หมวดหมู่:สารบัญแฟ้มทางดาราศาสตร์
หมวดหมู่:วัตถุท้องฟ้าของคอลด์เวลล์
ยฺหวีฉือ

ตำบลยฺหวีฉือ (tp=Yúchíh Siang) เป็นตำบลที่ตั้งอยู่ทางตอนกลางของเทศมณฑลหนานโถว ประเทศไต้หวัน เป็นที่ตั้งของทะเลสาบสุริยันจันทรา สถานที่ท่องเที่ยวที่มีชื่อเสียงในประเทศไต้หวัน

**ประวัติศาสตร์**
บริเวณนี้เป็นที่อยู่อาศัยของชาวเซาที่อาศัยอยู่ใกล้กับทะเลสาบสุริยันจันทรา บริเวณนี้เดิมเรียกว่า หง่อเซียเป้อ (poj=Gō͘-siâⁿ-pó)

**เขตการปกครอง**
แผนที่หมู่บ้านในตำบลยฺหวีฉือ
ตำบลยฺหวีฉือประกอบด้วย 13 หมู่บ้านชนบท (p=cūn) ได้แก่
# หมู่บ้านยฺหวีฉือ (魚池村)
# หมู่บ้านตงฉือ (東池村)
# หมู่บ้านก้งเหอ (共和村)
# หมู่บ้านซินเฉิง (新城村)
# หมู่บ้านต้าเยี่ยน (大雁村)
# หมู่บ้านอู่เฉิง (五城村)
# หมู่บ้านจงหมิง (中明村)
# หมู่บ้านฉุ่ยเช่อ (水社村)
# หมู่บ้านต้าหลิน (大林村)
# หมู่บ้านตงกวาง (東光村)
# หมู่บ้านรื่อเยฺว่ (日月村)
# หมู่บ้านโถวเช่อ (頭社村)
# หมู่บ้านอู่เติง (武登村)

**สถานที่ท่องเที่ยว**
 เจดีย์ฉือเอิน (慈恩塔)- หมู่บ้านวัฒนธรรมชนเก้าชาติพันธุ์ (九族文化村)- เกาะลาหลู่ (拉魯島)- ทะเลสาบสุริยันจันทรา (日月潭)- วัดเหวินอู่ (文武廟)- ศูนย์บริการนักท่องเที่ยวถาถ่าเจีย (塔塔加遊客中心)- วัดเสฺวียนจั้ง (玄奘寺)

**การขนส่ง**
 23px ทางหลวงมณฑลหมายเลข 21- กระเช้าลอยฟ้าทะเลสาบสุริยันจันทรา (日月潭纜車)- ท่าเรือฉุ่ยเช่อ (水社碼頭)

**บุคคลที่มีชื่อเสียง**
 หลิน หยางก่าง (林洋港) ประธานสภาตุลาการ (ค.ศ. 1987–1994)- ทัง หั่วเชิ่ง (湯火聖) สมาชิกสภานิติบัญญัติ (ค.ศ. 2002–2008)

**อ้างอิง**

**แหล่งข้อมูลอื่น**
  สำนักงานตำบลยฺหวีฉือ date=2010-06-09 
หมวดหมู่:เทศมณฑลหนานโถว
ถนนเทพคุณากร

ถนนเทพคุณากร หรือ ทางหลวงท้องถิ่น ฉช.ถ 2-0003 หรืออดีตทางหลวงแผ่นดินหมายเลข 3216 เป็นทางหลวงท้องถิ่นภายใต้ความดูแลของเทศบาลเมืองฉะเชิงเทรา เชื่อมระหว่างถนนสิริโสธรมาเชื่อมต่อกับถนนศรีโสธรตัดใหม่ และถนนศรีโสธร โดยเริ่มต้นจากตำบลโสธร สิ้นสุดที่ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา

**ประวัติ**
ถนนเทพคุณากร ปรากฏขึ้นครั้งแรกในเอกสารของทางราชการเมื่อปี พ.ศ. 2516 ในชื่อว่า ถนนเข้าวัดโสธร ต่อมาได้ถูกกำหนดหมายเลขเส้นทางตามระบบทางหลวงในปี พ.ศ. 2516 เป็นทางหลวงจังหวัดหมายเลข 3216 ชื่อสายทางว่า แยกทางหลวงหมายเลข 314–วัดโสธร–ถนนศรีโสธร อยู่ภายใต้การดูแลของแขวงการทางฉะเชิงเทรา จากนั้น พ.ศ. 2529 ได้เปลี่ยนชื่อเป็นทางหลวง แยกทางหลวงหมายเลข 314–วัดโสธร–ถนนศรีโสธร โดยตัดคำว่า วัดโสธร ออกมา ต่อมาใน พ.ศ. 2537 ทางหลวงแผ่นดินหมายเลข 3216 ได้ถูกถอดออกจากบัญชีระบบหมายเลขทางหลวง และถูกถ่ายโอนมาอยู่ภายใต้ความดูแลของเทศบาลเมืองฉะเชิงเทรามาจนถึงปัจจุบัน

**รายละเอียดของเส้นทาง**
ไฟล์:Front views of Wat Sothon.jpg|left|thumb|ป้ายเตือนห้ามจอดตลอดแนว บริเวณริมถนนเทพคุณากรบริเวณช่วงที่ผ่านวัดโสธรวรารามวรวิหาร
ถนนเทพคุณากร เป็นทางหลวงท้องถิ่น ชั้น 2 (ในเขตเมือง) มีระยะทาง 2.359 กิโลเมตร ขนาด 4 ช่องจราจร พื้นผิวจราจรแบบคอนกรีตอัดแรงความกว้าง 12 เมตร ไหล่ทางกว้างข้างละ 2 เมตร ความกว้างรวม 16 เมตร ตัดผ่านพื้นที่เขตเมืองที่มีความหนาแน่นสูง ประกอบไปด้วยพื้นที่การค้า อาคารพาณิยช์ ที่อยู่อาศัย สถานที่ราชการ และศาสนสถานที่สำคัญของจังหวัดคือวัดโสธรวรารามวรวิหาร
ถนนเทพคุณากร เริ่มต้นจากถนนสิริโสธร บริเวณแยกใกล้เคียงกับโรงเรียนเทศบาล 2 พระยาศรีสุนทรโวหาร (สามแยกเทศบาล 2) ไปทางทิศตะวันออกเฉียงเหนือ ผ่านทางแยกทางหลวงท้องถิ่น ฉช.ถ 1-0005 ผ่านสำนักงานการปฏิรูปที่ดินจังหวัดฉะเชิงเทรา ข้ามคลองโสธร ไปทางทิศตะวันออก ผ่านโรงเรียนวัดโสธรวรารามวรวิหาร โรงเรียนพระปริยัติ และวัดโสธรวรารามวรวิหาร จากนั้นขึ้นไปทางเหนือและบรรจบกับวงเวียนอนุสาวรีย์พระยาศรีสุนทรโวหาร เชื่อมต่อกับถนนศรีโสธร และถนนศรีโสธรตัดใหม่ ใกล้เคียงกับมหาวิทยาลัยราชภัฏราชนครินทร์ และกองพันทหารช่างที่ 2 กองพลทหารราบที่ 2 รักษาพระองค์ (ค่ายศรีโสธร)
ถนนเทพคุณากร เป็นถนนเส้นหลักที่ได้รับความนิยมในการใช้งานเพื่อเข้าไปท่องเที่ยวและเข้าชมวัดโสธรวรารามวรวิหาร ทำให้ประสบปัญหาการจราจรติดขัดอยู่เป็นประจำ ทั้งจากนักท่องเที่ยวเองและจากผู้พักอาศัยและประชาชนในพื้นที่
นอกจากนี้ถนนเทพคุณากรยังประสบปัญหาน้ำท่วมขังในช่วงที่มีน้ำทะเลหนุนสูงและฝนตกหนัก ทำให้น้ำไม่สามารถระบายออกจากเส้นทางได้แม้ว่าจะอยู่ใกล้กับแม่น้ำบางปะกงก็ตาม ซึ่งมักจะส่งผลกระทบต่อเนื่องกับถนนทุกสายในเขตเทศบาลเมืองฉะเชิงเทรา

**รายชื่อทางแยก**
เนื่องจากถนนเทพคุณากร เป็นทางหลวงท้องถิ่นระยะสั้นในเขตเทศบาลเมืองฉะเชิงเทรา ทำให้มีทางแยกในลักษณะสายซอยย่อยจำนวนมาก จึงขอแสดงเพียงรายชื่อทางแยกที่สามารถเชื่อมต่อไปยังถนนหลักเส้นอื่น ๆ ในบริเวณใกล้เคียงได้

**สถานที่สำคัญ**
 วัดโสธรวรารามวรวิหาร- โรงเรียนพระปริยัติธรรมวัดโสธรวรารามวรวิหาร- โรงเรียนวัดโสธรวรารามวรวิหาร- สำนักงานการปฏิรูปที่ดินจังหวัดฉะเชิงเทรา- มหาวิทยาลัยราชภัฏราชนครินทร์- อนุสาวรีย์พระยาศรีสุนทรโวหาร (น้อย อาจารยางกูร)

**แหล่งข้อมูลอื่น**
  ระบบลงทะเบียนทางหลวงท้องถิ่นfix-attempted=yes  กรมทางหลวงชนบท กระทรวงคมนาคม

**อ้างอิง**
เทพคุณากร
ฉช.ถ 2-0003
เทพคุณากร
ดาวยักษ์สว่าง

ดาวยักษ์สว่าง (bright giant) คือ ดาวฤกษ์ ที่มีความส่องสว่างชั้น 2 มีขนาดตั้งแต่ดาวยักษ์ไปจนถึงดาวยักษ์ใหญ่ โดยทั่วไปถูกจัดประเภทว่าเป็นดาวยักษ์ที่สว่างมาก โดยไม่ได้สว่างและมวลมากเท่ากับดาวยักษ์ใหญ่
การจัดประเภทแบบนี้ถูกทำเป็นครั้งแรกในปี 1943 ดาวหลัก ๆ ที่ถูกจัดเป็นดาวยักษ์สว่าง ได้แก่- เทตาแมงป่อง: ดาวยักษ์สว่างประเภทเอฟ สีเหลืองขาว- ดาวคาโนปุส: ดาวยักษ์สว่างประเภทเอ สีขาว- ดาวอัลฟาร์ด: ดาวยักษ์สว่างประเภทเค สีส้ม- อัลฟาเฮอร์คิวลีส: ดาวยักษ์สว่างประเภทเอ็ม สีแดง- แกมมาหมาใหญ่: ดาวยักษ์สว่างประเภทบี สีฟ้าน้ำเงินขาว

**อ้างอิง**
หมวดหมู่:ประเภทของดาวฤกษ์
พายุไต้ฝุ่นไอดา (พ.ศ. 2501)

พายุไต้ฝุ่นไอดา (ค.ศ. 1958) หรือเรียกว่าไต้ฝุ่นคาโนงาวะ (Kanogawa Taifū) เป็นไต้ฝุ่นลูกที่ 6 ที่พัดเข้าสู่ญี่ปุ่นและเป็นหนึ่งในพายุหมุนเขตร้อนที่รุนแรงที่สุดในประวัติศาสตร์ เมื่อวันที่ 20 กันยายน  ไต้ฝุ่นไอดาก่อตัวขึ้นในมหาสมุทรแปซิฟิกตะวันตกใกล้กับเกาะกวม พายุได้เคลื่อนตัวไปทางทิศตะวันตกและทวีความรุนแรงขึ้นอย่างรวดเร็วเป็นพายุไต้ฝุ่นซึ่งมีความเร็วลม 185 กม./ชม. ในวันที่ 22 กันยายน ไต้ฝุ่นไอดาเริ่มเคลื่อนไปทางทิศเหนือและยังคงทวีความรุนแรงขึ้นอย่างรวดเร็ว ประมาณสองวันต่อจากนั้นหน่วยงาน Hurricane hunters สามารถวัดบริเวณความกดอากาศต่ำที่ 877 mb (25.9 inHg) ในขณะนั้นพายุมีความเร็วลมประมาณที่ 325 กม. / ชม. (202 ไมล์ต่อชั่วโมง) ซึ่งทำให้ไต้ฝุ่นไอดาเป็นพายุหมุนเขตร้อนที่แรงที่สุดเป็นประวัติการณ์ในขณะนั้น ในวันที่ 26 กันยายนไอดาอ่อนกำลังลงเมื่อเคลื่อนตัวไปทางทิศตะวันออกเฉียงเหนือ และขึ้นฝั่งในประเทศญี่ปุ่นบริเวณทางตะวันออกเฉียงใต้ของเกาะฮนชู โดยมีความเร็วลม 80 ไมล์ต่อชั่วโมง ต่อมาในวันที่ 27 กันยายน ไต้ฝุ่นไอดาได้อ่อนกำลังลงเป็นพายุกึ่งเขตร้อน และสลายตัวไปในวันรุ่นขึ้น พายุไต้ฝุ่นไอดาก่อให้เกิดน้ำท่วมและโคลนถล่มอย่างรุนแรงทางตะวันออกเฉียงใต้ของญี่ปุ่น ความเสียหายจากพายุประมาณ 50 ล้านดอลลาร์ และมีผู้เสียชีวิต 1,269 ราย 

**ประวัติทางอุตุนิยมวิทยา**
เมื่อวันที่ 20 กันยายน ค.ศ. 1958 พายุโซนร้อนชื่อไอดาก่อตัวขึ้นทางตะวันออกของเกาะกวม ต่อมาพายุเคลื่อนตัวไปทางทิศตะวันตกข้ามเกาะกวมและค่อย ๆ ทวีความรุนแรงขึ้นเป็นพายุไต้ฝุ่น วันที่ 22 กันยายนพายุไต้ฝุ่นไอดาเริ่มเคลื่อนตัวไปทางทิศเหนือตามเส้นทางการเคลื่อนตัวของพายุไต้ฝุ่นในเดือนกันยายน  

**อ้างอิง**
หมวดหมู่:พายุหมุนเขตร้อนระดับ 5
หมวดหมู่:พายุไต้ฝุ่นในประเทศญี่ปุ่น
ดาวยักษ์ใหญ่น้ำเงิน

ไฟล์:Rigel_blue_supergiant.jpg|thumb|240x240px| ภาพวาดในจินตนาการของดาวไรเจลซึ่งเป็นดาวยักษ์ใหญ่น้ำเงินดวงหนึ่ง
ดาวยักษ์ใหญ่น้ำเงิน  (blue supergiant) เป็นดาวฤกษ์ที่มีเส้นผ่านศูนย์กลางมากกว่าดวงอาทิตย์หลายสิบเท่า และมีกำลังส่องสว่างมากกว่าดวงอาทิตย์นับหมื่นเท่า (แสนเท่าของดวงอาทิตย์ในแง่ของการแผ่รังสีของพลังงานทั้งหมด)
อาจกล่าวได้ว่าเป็นดาวยักษ์น้ำเงินที่มีกำลังส่องสว่างสูง และเส้นผ่านศูนย์กลางขนาดใหญ่ หรือเป็นดาวยักษ์ใหญ่ที่มีอุณหภูมิยังผลสูง เป็นดาวยักษ์ใหญ่ที่มีน้ำเงินหรือสีน้ำเงินขาวที่มีสเปกตรัมเป็นประเภท O-B ในหมู่ดาวฤกษ์ชนิดนี้ บางดวงอาจมีกำลังส่องสว่างมากกว่าดวงอาทิตย์หลายแสนถึงล้านเท่า และมีเส้นผ่านศูนย์กลางมากกว่าร้อยเท่าของดวงอาทิตย์ ซึ่งเรียกว่าเรียกว่าเป็นดาวแปรแสงน้ำเงินสว่าง เรียกอีกอย่างว่า ดาวแปรแสงประเภทเอส ปลากระโทงแทง
สำหรับสมบัติทางกายภาพของดาวยักษ์ใหญ่น้ำเงิน อ่านที่ดาวยักษ์น้ำเงิน ยักษ์สีน้ำเงิน และดาวยักษ์ใหญ่

**ตัวอย่างของดาวแปรแสงน้ำเงินสว่าง**
 ซีตา¹ แมงป่อง- เอส ปลากระโทงแทง- พี หงส์- เอตากระดูกงูเรือ- ดาวปืนพก (กลุ่มดาวคนยิงธนู)- LBV 1806-20 (กลุ่มดาวคนยิงธนู)

**ตัวอย่างยักษ์สีน้ำเงินอื่น ๆ**
 ดาวไรเจล (เบตานายพราน) - เอปซิลอนนายพราน - เซตานายพราน- แคปปานายพราน- เอตาหมีใหญ่- เซตาท้ายเรือ- แกมมาใบเรือ- โอมิครอนหมาใหญ่- อัลฟายีราฟ- เซตาเปอร์เซอุส

**อ้างอิง**
หมวดหมู่:ประเภทของดาวฤกษ์
ดาวยักษ์น้ำเงิน

ดาวยักษ์น้ำเงิน (blue giant) เป็นดาวฤกษ์ที่มีความส่องสว่างชั้น 3 (ดาวยักษ์) หรือ 2 (ดาวยักษ์สว่าง) ที่มีชนิดสเปกตรัมประเภท O หรือ B ปรากฏเป็นสีน้ำเงินเนื่องจากอุณหภูมิสูง

**ภาพรวม**
ไฟล์:1e9m_comparison.png|thumb|ทางด้านซ้ายคือดาวแกมมานายพรานซึ่งเป็นดาวยักษ์น้ำเงิน ทางด้านขวาคือดาวอัลกอลบี และดาวสีเหลืองตรงกลางคือดวงอาทิตย์
ดาวฤกษ์ประเภทนี้จะปรากฏทางด้านซ้ายบนของดาวฤกษ์ในแถบลำดับหลักในแผนภาพของแฮร์ตสปรอง–รัสเซิล เส้นผ่านศูนย์กลางอยู่ที่ 5 ถึง 10 เท่าของดวงอาทิตย์ แต่กำลังส่องสว่างจะสูงกว่าหลายพันถึงหลายหมื่นเท่า อย่างไรก็ตาม เนื่องจากมีการเผาไหม้เชื้อเพลิงอย่างรุนแรง จึงมีอายุขัยสั้นอยู่ได้แค่เพียงไม่กี่ล้านถึงไม่กี่สิบล้านปี เชื่อกันว่าหลังจากผ่านช่วงที่เป็นดาวยักษ์ใหญ่แดงแล้ว ในที่สุดมันก็จะเกิดมหานวดารา แล้วเหลือดาวนิวตรอน หรือหลุมดำไว้

**อ้างอิง**
หมวดหมู่:ประเภทของดาวฤกษ์
เปโดร ปอร์โร

เปโดร อันโตนิโอ ปอร์โร เซาเซดา (Pedro Antonio Porro Sauceda; เกิด 13 กันยายน ค.ศ. 1999) เป็นนักฟุตบอลอาชีพชาวสเปนที่เล่นในตำแหน่งแบ็กขวาหรือปีกขวาให้แก่ทอตนัมฮอตสเปอร์และทีมชาติสเปน
เขาเริ่มต้นอาชีพค้าแข้งกับเปราลาดา ทีมสำรองของฌิโรนาก่อนจะเลื่อนชั้นขึ้นสู่ทีมชุดใหญ่ในปี 2017 ในปี 2019 ปอร์โรเซ็นสัญญากับแมนเชสเตอร์ซิตีด้วยค่าตัวตามรายงานที่ 13 ล้านยูโร (11 ล้านปอนด์) เขาถูกยืมตัวไปที่เรอัลบายาโดลิดและสปอร์ติงลิสบอนด้วยสัญญายืมตัว 2 ปี กับสปอร์ติงลิสบอน เขาคว้าดับเบิลแชมป์ทั้งปรีไมราลีกาและตาซาดาลีกา พร้อมกับได้รับการเสนอชื่อให้อยู่ในทีมยอดเยี่ยมแห่งปีของปรีไมราลีกา การย้ายทีมแบบถาวรของเขาเกิดขึ้นในปี 2022

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลจากแคว้นเอซเตรมาดูรา
หมวดหมู่:นักฟุตบอลชาวสเปน
หมวดหมู่:กองหลังฟุตบอล
หมวดหมู่:ปีกฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นในเซกุนดาดิบิซิออน เบ
หมวดหมู่:ผู้เล่นในปรีไมราลีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลฌิโรนา
หมวดหมู่:ผู้เล่นเรอัลบายาโดลิด
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสปอร์ติงลิสบอน
หมวดหมู่:นักฟุตบอลทีมชาติสเปน
หมวดหมู่:ผู้เล่นในชุดชนะเลิศยูฟ่ายูโรปาลีก
วัดมะขาม (จังหวัดราชบุรี)

วัดมะขาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคุ้งพยอม อำเภอบ้านโป่ง จังหวัดราชบุรี อาณาเขต ทิศเหนือจดคลองสาธารณะ ทิศใต้จดที่ดินเอกชน ทิศตะวันออกจดแม่น้ำแม่กลอง ทิศตะวันตกจดที่ดินเอกชน 
วัดมะขามตั้งวัดเมื่อ พ.ศ. 2311 ได้รับพระราชทานวิสุงคามสีมาเมื่อ พ.ศ. 2501
อาคารเสนาสนะที่สำคัญ ได้แก่ อุโบสถหลังใหม่สร้างเมื่อ พ.ศ. 2500 ขนาด 5 ห้อง กว้าง 20 เมตร ยาว 40 เมตร มีระเบียงรอบ หลังคาลด 2 ชั้น ลด 3 ตับ รองรับด้วยเสานางเรียง มีช่อฟ้า ใบระกา หางหงส์ รอบอุโบสถมีใบเสมาล้อม 8 ทิศ อุโบสถบูรณะใหม่เมื่อ พ.ศ. 2551 ศาลาการเปรียญทรงโรงแบบโถง มีช่อฟ้า ใบระกา หางหงส์ เจดีย์ทรงมอญซึ่งถือกันว่าองค์นี้มีความสวยงามที่สุดแห่งหนึ่งในประเทศไทย ไม่ปรากฏว่าสร้างเมื่อใด แต่สันนิษฐานว่ามีความเก่าแก่ราว 200 ปี ผ่านการบูรณะหลายครั้ง ล้อมรอบด้วยกำแพงแก้ว

**รายนามเจ้าอาวาส**
 พระพล- พระปลอด- พระเฉอะ- พระจู- พระครูเมธาธิการ- พระอธิการสังคม ฐิติญาโณ

**อ้างอิง**
มะขาม
มะขาม
ฟุตบอลชิงแชมป์แห่งชาติยุโรป 2024 รอบคัดเลือก กลุ่มเอช

กลุ่ม เอช ของ ฟุตบอลชิงแชมป์แห่งชาติยุโรป 2024 รอบคัดเลือก เป็นหนึ่งในสิบกลุ่มที่จะใช้ตัดสินหาทีมที่ผ่านเข้ารอบสำหรับ ฟุตบอลชิงแชมป์แห่งชาติยุโรป 2024 รอบสุดท้ายในประเทศเยอรมนี. กลุ่ม เอช ประกอบไปด้วยหกทีม: เดนมาร์ก, ฟินแลนด์, คาซัคสถาน, ไอร์แลนด์เหนือ, ซานมารีโน และ สโลวีเนีย. แต่ละทีมจะลงเล่นพบกับทีมอื่นในรูปแบบเหย้าและเยือนในหนึ่ง รูปแบบพบกันหมด.
สองทีมที่ดีที่สุดจะได้ผ่านเข้ารอบโดยตรงสำหรับรอบสุดท้าย. การมีส่วนร่วมของ รอบคัดเลือกเพลย์ออฟ จะใช้ตัดสินขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2022–23.

**ตารางคะแนน**

**แมตช์**
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 10 ตุลาคม ค.ศ. 2022, หนึ่งวันหลังจากการจับสลาก. เวลาต่างๆ คือ CET/CEST,refn|group=note|CET (UTC+1) สำหรับแมตช์จนถึงวันที่ 25 มีนาคม และตั้งแต่วันที่ 29 ตุลาคม (นัดที่ 1 และ 9–10), และ CEST (UTC+2) สำหรับแมตช์ตั้งแต่วันที่ 26 มีนาคม ถึง 28 ตุลาคม ค.ศ. 2023 (นัดที่ 2–8). เป็นไปตามรายชื่อโดยยูฟ่า (เวลาท้องถิ่น, ถ้าแตกต่าง, ระบุไว้ในวงเล็บ).
----
----
----
----
----
----
----
----
----

**ผู้ทำประตู**

**หมายเหตุ**

**อ้างอิง**

**แหล่งข้อมูลอื่น**
 UEFA Euro 2024, UEFA.com- European Qualifiers, UEFA.com
กลุ่ม เอช
อนุกรมบัลเมอร์

ไฟล์:Bohr_atom_model.svg|thumb|การเปลี่ยนระดับพลังงานของอะตอมไฮโดรเจนซึ่งปล่อยแสงในอนุกรมบัลเมอร์
อนุกรมบัลเมอร์ (Balmer series) เป็นชุดของเส้นสเปกตรัมของอะตอมไฮโดรเจนในย่านสเปกตรัมที่มองเห็นได้ไปจนถึงรังสีอัลตราไวโอเลตใกล้ ในบรรดาเส้นสเปกตรัมของอะตอมไฮโดรเจน 4 เส้นต่อไปนี้ได้รับการยืนยันในบริเวณแสงที่มองเห็นได้ และตั้งชื่อตามลำดับอักษรกรีก- เส้น Hα: 656.28 nm- เส้น Hβ: 486.13 nm- เส้น Hγ: 434.05 nm- เส้น Hδ: 410.17 nm
ในปี 1885 โยฮัน ยาค็อพ บัลเมอร์ ชาวสวิตเซอร์แลนด์ค้นพบว่าความยาวคลื่น λ ของเส้นทั้ง 4 ด้านบนคือ
 
นี่เรียกว่าเป็นสูตรของบัลเมอร์ โดยที่ f = 364.56 nm, n = 3, 4, 5, 6, ...
สำหรับในลำดับถัดจากนั้นไป สเปกตรัมเส้นที่ n>7 ตรวจพบได้ในย่านรังสีอัลตราไวโอเลตใกล้
อนุกรมบัลเมอร์นี้ถือเป็นกรณีพิเศษของสูตรรืดแบร์ย

**เส้นสเปกตรัม**
ตารางต่อไปนี้สรุปเส้นสเปกตรัมในอนุกรมบัลเมอร์

**อ้างอิง**
หมวดหมู่:การแผ่รังสีคลื่นแม่เหล็กไฟฟ้า
หมวดหมู่:ไฮโดรเจน
หมวดหมู่:กลศาสตร์ควอนตัม